《恭和元日受宝诗二首 其二》
宋代·慕容彦逢

层墀班序列华绅，万岁声中八宝陈。映日浮筠盈黼座，如虹佳宝绕枫宸。

珍符休显光图牒，惠泽汪洋浃士民。天佑圣神方锡羡，从兹诸福与诗新。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。